Predkladacia správa

Ministerstvo financií Slovenskej republiky predkladá Návrh opatrenia Ministerstva financií Slovenskej republiky z .......... 2026 č. MF/004767/2026-371, ktorým sa mení a dopĺňa výnos Ministerstva financií Slovenskej republiky z 24. mája 2006 č. MF/010546/2006-32, ktorým sa vykonávajú niektoré ustanovenia zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov v znení neskorších predpisov (ďalej len „návrh opatrenia“), ktorý bol vypracovaný v súlade s ustanovením § 8 ods. 11, § 8a ods. 6, § 9 ods. 6 a § 10 ods. 4 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.

Návrh opatrenia  sa prekladá s cieľom získať prehľad o alokovaných rozpočtových položkách zo žiadosti o vstup do záväzku, v ktorej klient oznamuje Štátnej pokladnici zámer čerpať prostriedky z rozpočtu, uvádza predpokladanú sumu výdavku a klasifikuje výdavok.

Prijatie návrhu opatrenia nemá vplyv na verejné financie ani na rozpočet verejnej správy, pretože jeho účelom je len získanie prehľadu o alokovaných rozpočtových položkách. Zároveň prijatie návrhu opatrenia nebude mať vplyv na podnikateľské prostredie, nebude mať sociálne vplyvy, ani vplyv na životné prostredie, na informatizáciu spoločnosti, na služby verejnej správy pre občana, manželstvo, rodičovstvo a rodinu.

Návrh opatrenia sa netýka pôsobnosti miestnej územnej samosprávy a z tohto dôvodu nie je potrebné vyjadrovať sa k súladu návrhu vyhlášky s Európskou chartou miestnej samosprávy.

